XZ Utils

XZ Utils (aiemmin LZMA Utils) on paketti avoimen lähdekoodin pakkausohjelmia. Pakettiin kuuluvat ohjelmat ovat lzma ja sen seuraaja xz.
Ohjelmat ovat lähinnä Unix- ja Linux-käyttöjärjestelmiin suunnattuja komentoriviohjelmia, jotka toimivat kuten Unixin compress tai gzip tai bzip2.
Ohjelmat pakkaavat vain yhden tiedoston tai vuon, joten sille voi putkittaa esim. tar-arkistointiohjelman tulostuksen, joka pakataan ja tallennetaan tiedostoon.

lzma käyttää Igor Pavlovin kehittämää Lempel–Ziv–Markovin ketju -algoritmia, jota käytettiin aluksi 7-Zipin 7z-pakkauksessa.
LZMA Utils alkoi Unix-porttauksena Pavlovin LZMA-SDK:sta Tukaani-projektin yhteydessä. xz:n algoritmina on nykyisin LZMA2, jota tallennetaan xz-kuoreen. Pakkaukselle luvataan jopa 30% parempi pakkaussuhde kuin gzipille ja 15% parempi kuin bzip2:lle.

Eräässä kokeessa linux-lähdekoodipaketti pakkautui suurimmilla asetuksilla gzip:llä 21% tilaan, bzip2:lla 16,6% tilaan ja xz:llä 13,9% tilaan. xz:llä pakkaus vie jopa 9 kertaa enemmän aikaa kuin gzipillä.
Lisäksi xz:n muistinkäyttö vaihtelee muutamasta sadasta kilotavusta jopa gigatavuihin.

Lähteet

Pakkausohjelmat